text: Flere lader hånt om advarsler om ”de små flammekastere”
  06 juli 2017 kl. 14.52
  Antallet af brande, som er forårsaget af ukrudtsbrændere, er steget med næsten en tredjedel. Tåbelige brande, som nemt kan undgås siger beredskabsmester.
  Branden i idræts- og kulturcentret Gigantium i Aalborg er forårsaget af en ukrudtsbrænder. Måske kan det få folk til at forstå, at ”de små flammekastere” er farlige, siger beredskabsfolk til TV SYD.
  Beredskabsstyrelsen og lokale brandvæsener laver hvert år kampagner om ukrudtsbrændere. Men for mange hører ikke efter.
  Antallet af brande, som er forårsaget af gasbrændere var frem til 31. maj steget med 31 procent i forhold til samme periode sidste år, viser en opgørelse som seniorberedskabssmester Mads Dalgaard har lavet.
  Mads Dalgaard, seniorberedskabsmester, Beredskabsstyrelsen: "Det ærgrer mig gul og grøn, at vore kampagner ikke virker. Sidste år var der 250 brande, hvor brandfolkene måtte slukke. Det skyldes uforsigtighed eller uopmærksomhed."
  - Selv om der er tale om små tal, så er det tåbelige brande, som folk nemt kan undgå, siger Mads Dalgaard til TV SYD.
  Jan Riis, beredskabsinspektør i Trekantbrand, Vejle, er enig:
  - Folk aner ikke, hvor hurtigt ilden kan brede sig i tørre blade og tørt græs. Ja, selv spindelvæv kan brænde, og i løbet af sekunder kan branden have bredt sig til tagudhænget.
  - Det ærgrer mig gul og grøn, at vore kampagner ikke virker, siger Mads Dalgaard. Sidste år var der 250 brande, hvor brandfolkene måtte slukke. Det skyldes uforsigtighed eller uopmærksomhed.
  Han peger på, at folk bruger ”flammekasteren” forkert. De mangler tålmodighed.
  - Brugerne brænder ukrudtet helt af. De stoler ikke på, at det faktisk går ud, når det bare svitses. For det er jo stadig grønt, siger seniorberedskabsmester Mads Dalgaard til TV SYD.
  Et forbud mod ukrudtsbrændere kan ikke gennemføres. Og et ”kørekort” til haveredskaber vil næppe kunne laves.
  - Vi har overvejet at lave en lille video om, hvor hurtigt ilden kan brede sig. Og hvor længe den kan ulme tre-fire meter bag dig og pludselig blusse op, når du tror, du er færdig, siger Jan Riis fra TrekantBrand, Vejle. 
  Du kan se Beredskabsstyrelsen kampagne her.
  
  Sådan undgår du ulykker med ukrudtsbrændere 
  Beredskabsstyrelsen og Sikkerhedsstyrelsen giver i fællesskab fem gode råd til sikker og korrekt brug af ukrudtsbrændere: 1. Ukrudt skal svitsesUkrudtet skal ikke brændes væk – men kun have flammebehandling i meget kort tid. Når det svitses, ødelægges cellevæggene i bladene, og planten dør i løbet af få dage. Flerårigt ukrudt, græsser og planter med et stort rodnet skal have turen flere gange. Man bør behandle anden gang allerede fire dage efter første behandling.Det er bedst at flammebehandle om foråret og sent om efteråret.2. Fugtig jord og stille vejrBrug ikke brænderen i tørkeperioder og i blæsevejr.Brug kun ukrudtsbrænder, når planterne og jorden er fugtig. Vand eventuelt området først. Sørg for at have brandslukningsudstyr i nærheden. Det kan være en fyldt vandkande, en spand vand eller en pulverslukker. 3. Hold afstandSørg for god afstand til bunker af tørre blade og andet let antændeligt materiale, eller fjern det først.Brug ikke brænderen nær bygninger, buske og biler, og lad altid flammen pege væk fra disse genstande.Hold øje med flammen hele tiden og forlad aldrig en tændt brænder.Lad ikke børn eller husdyr komme i nærheden af en tændt eller varm brænder.4. Tjek for gløder Efterlad ikke gløder eller ulmende planterester.Efterlad ikke en varm brænder i nærheden af brandbare ting.Tjek de flammebehandlede områder et par gange, når du er færdig med arbejdet.Uforsvarlig omgang med ild kan straffes med bøde efter beredskabsloven.Når du er færdig med at bruge ukrudtsbrænderen, bør du afmontere gasflaske eller gasdåse.5. Tjek at din ukrudtsbrænder er korrekt mærket Ukrudtsbrændere skal være DG-godkendte og have et DG-mærke, når de forhandles i Danmark. Så hold øje med mærkaterne.
  
  